I kan selv vælge grupper til økologiprojektet. Grupperne SKAL være på 3-5 personer. I skal sende mig en besked i lectio hvis/når I har lavet en gruppe, og send også en besked hvis I er ligeglade, så laver jeg grupper.

PROJEKTET ER DET STØRSTE ENKELTPROJEKT I SKAL LAVE PÅ BIOLOGI A - MÅSKE 10-20 SIDER - OG DET HAR RET STOR BETYDNING FOR DEN SKRIFTLIGE STANDPUNKSKARAKTER. VÆLG DERFOR GRUPPEMEDLEMMER MED OMHU, SÅ I HAR SAMME AMBITIONSNIVEAU :-)

**Økologiprojekt.**

**Titel: En sammenlignende analyse af konventionelt og økologisk landbrug.**

**Pensum: De læste sider (205-225 og 231-246 i biologi C+B og de læste artikler) OG de mange lange oplæg jeg har holdt om økologi!**

Projektet skal indeholde følgende afsnit:

1) Indledning:

- Hvorfor er emnet interessant - hvorfor er der flere typer landbrug?

- Hvad er formålet med projektet (hypotesen!) og hvordan er det behandlet (indholdet)

2) Teori:

- Hvad er et økosystem og hvordan fungerer det (energi og stofkredsløb)

- Nedbryderfødekæden - særlig vægt på regnorme og jordbundens betydning for dyrkning af afgrøder

- N-kredsløbet, herunder iltsvind

- Pesticider (hvorfor kan de være farlige?)

- Forskelle på de to typer landbrug. Regler, men også hvordan man forsøger at klare sig i økologisk landbrug uden pesticider og kunstgødning.

3) feltarbejde:

3.1 - fremgangsmåde (kort og præcis beskrivelse af de udførte undersøgelser)

3.2 - hele klassens resultater præsenteret på pædagogisk som muligt.

4) Diskussion

- Fordele og ulemper ved de to typer landbrug skal diskuteres.

Oplæg fra Kim Larsen og Thor Kure skal inddrages, men der skal også inddrages selvvalgt materiale. Det kan være interviews med landmænd, forbrugere, organisationer, politikere (Bornholms kommune ønsker fx mere økologi). Det kan være artikler eller udtalelser i tv udsendelser.

Resultaterne fra de udførte undersøgelser (uddrivning af regnorme) skal inddrages

5) konklusion

- På baggrund af diskussionen skal der tages argumenteret stilling til hvilken type landbrug der bør foretrækkes og foreslås en ændring skal veje dertil beskrives.

Der inddrages naturligt figurer, grafer og billeder (husk fig. nr. og fig. tekst)

og det forventes at der også arbejdes grundigt med korrekturlæsning og layout.

/ HAKS ☺